OpenLLM-France/wikimedia huggingface dataset:
# Pittsburg (Texas)

Pittsburg és una població dels Estats Units a l'estat de Texas. Segons el cens del 2000 tenia 4.347 habitants.

## Demografia

Segons el cens del 2000, Pittsburg tenia 4.347 habitants, 1.593 habitatges, i 1.056 famílies. La densitat de població era de 502,5 habitants/km².
Dels 1.593 habitatges en un 34,5% hi vivien nens de menys de 18 anys, en un 42,7% hi vivien parelles casades, en un 19,3% dones solteres, i en un 33,7% no eren unitats familiars. En el 29,9% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,24.
Per edats la població es repartia de la següent manera: un 30% tenia menys de 18 anys, un 9,5% entre 18 i 24, un 25,5% entre 25 i 44, un 17,9% de 45 a 60 i un 17% 65 anys o més.
L'edat mediana era de 32 anys. Per cada 100 dones de 18 o més anys hi havia 79,3 homes.
La renda mediana per habitatge era de 24.789 $ i la renda mediana per família de 28.398 $. Els homes tenien una renda mediana de 28.750 $ mentre que les dones 20.042 $. La renda per capita de la població era de 14.882 $. Aproximadament el 23,8% de les famílies i el 27,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pittsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Pittsburg». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Pittsburgh Penguins

Els Penguins de Pittsburgh són un equip d'hoquei sobre gel de la Lliga Nacional d'Hoquei (LNH) de la ciutat de Pittsburgh, Pennsilvània.
L'equip fou creat l'any 1967 i al llarg de la seva història ha guanyat la copa Stanley en 4 ocasions els anys 1991, 1992, 2009 i 2016. Els seus colors són el negre, el blanc i el groc.

## Història

Durant els seus primers 20 anys de vida, els Penguins completaren campanyes molt fluixes a l'NHL, aconseguint tenir un equip força bo a mitjans dels 70, arribant a disputar les semifinals de 1975, on van perdre enfront dels New York Islanders.
L'equip visqué tota una revolució a partir de 1984 amb l'arribada de Mario Lemieux, el qual en la seva estada al club guanyà en 6 ocasions el trofeu Art Ross com a màxim anotador de la lliga els anys 1988, 1989, 1992, 1993, 1996 i 1997, en 3 ocasions el trofeu Hart al jugador més valuós els anys 1988, 1993 i 1996, així com en 2 ocasions el trofeu Conn Smythe al millor jugador dels playoff els anys 1991 i 1992. Gràcies a l'aportació de Lemieux, l'equip guanyà l'NHL en dos ocasions els anys 1991 i 1992, aconseguint igualar el rècord d'onze victòries consecutives en els playoff l'any 1992, superant-lo amb 17 a la següent temporada, en la que l'equip també guanyà el Trofeu dels Presidents al millor equip de la temporada regular.
Jaromir Jagr fou també una gran estrella dels Penguins, guanyant el trofeu Art Ross en 5 ocasions els anys 1995, 1998, 1999, 2000 i 2001, així com el trofeu Hart de 1999. Per altra banda, a finals dels 90 l'equip estigué a punt de mudar-se a Portland, i bé Lemieux junt amb altres inversors aconseguiren comprar abans l'equip i mantenir-lo a Pittsburgh.
Anys més tard una nova estrella arriba a l'equip, el canadenc Sidney Crosby, qui es convertirà en el capità més jove de l'equip i guanyarà en anys posteriors dos Art Ross trophies i dos Hart trophies. Sota el seu lideratge, i amb l'aportació d'altres jugadors com Evgeni Malkin, Kris Letang o Marc-André Fleury, els Penguins es converteixen en equips amb aspiracions anuals al títol.
Així l'any 2008 arriben a la final contra els Detroit Red Wings, però cauen derrotats.
Un any més tard, el 2009 els Penguins aconsegueixen el seu tercer títol de l'NHL repetint final enfront dels Detroit Red Wings.
Després d'això els Penguins es classificaran cada temporada per als Playoffs, però patiran doloroses eliminacions contra els Philadelphia Flyers o els New York Rangers.
Finalment la temporada 2015-2016 es tornen a proclamar campions de l'Stanley Cup derrotant per 4-2 a la final els San José Sharks i havent eliminat prèviament equips com els Washington Capitals, guanyadors del President's Trophy. Sidney Crosby guanya per primer cop el Conn Smythe Trophy com a millor jugador de la final i el porter rookie Matt Murray aconsegueix 15 de les 16 victòries

## Palmarès

* Copa Stanley (5): 1991, 1992, 2009, 2016, 2017
* Trofeu dels Presidents (1): 1993
* Campionats de Conferència (4)
* Campionats de Divisió (6)

## Enllaços externs

* lloc web oficial dels Pittsburgh Penguins
* lloc web d'hoquei sobre gel de la ciutat de Pittsburgh
# Precenicco

Precenicco (friülà Prissinins) és un municipi italià, dins de la província d'Udine. És a la regió de la Bassa Friülana. L'any 2007 tenia 1.524 habitants. Limita amb els municipis de Latisana, Marano Lagunare i Palazzolo dello Stella.
# Preciado

Preciado és el nom dels següents personatges:
* Francisco Preciado de la Vega (Sevilla o Écija, 1712 - Roma, 1789), pintor espanyol
* Leider Preciado (Tumaco, 1977), futbolista colombià que ocupa la posició de davanter
* Manuel Preciado Rebolledo o Manolo Preciado (El Astillero, 1957), futbolista i entrenador espanyol
* Nativel Preciado (Madrid, 1948), periodista i escriptora espanyola
# Província Central (Zàmbia)

La província Central de Zàmbia és una de les nou províncies de Zàmbia, Àfrica. La capital provincial és Kabwe, seu de l'Autoritat Mulungushi Rock, del partit polític dominant UNIP.

## Reserves i parcs nacionals

* Parc Nacional Kafue, el més gran del país, compartit amb les províncies del Sud i del Nord-oest
* Parc Nacional Blue Lagoon
* Parc Nacional Kasanka
* Parc Nacional Luangwa Sud amb accés per la província Est
* Valls del riu Lunsemfwa i del riu Lukusashi
* Aiguamoll Lukanga

## Districtes

En té sis (2022):
* Chibombo
* Chisamba
* Chitambo
* Kabwe
* Kapiri Mposhi
* Luano
* Mkushi
* Mumbwa
* Ngabwe
* Serenje
* Shibuyunji
# Província Central (Papua i Nova Guinea)

La Província Central de Papua Nova Guinea està a la costa sud del país. Té una població de 183.983 habitants (Cens del 2000) i una extensió de 29.500 km quadrats. La capital provincial és Port Moresby, que també ho és de l'estat de Papua Nova Guinea.
El 9 d'octubre del 2007 es va fer un anunci oficial sobre la intenció de traslladar la capital provincial a la ciutat de Bautama.
Mentre que l'idioma més estès és la lingua franca anomenada Tok Pisin en totes les ciutats de Papua Nova Guinea, en parts del sud de la província central ho és la lingua franca anomenada Hiri Motu, però aquest no és el cas de Port Moresby.

## Districtes i Govern de nivell local (GNL)

Cadascuna de les províncies de Papua Nova Guinea tenen un o més districtes i cadascun dels districtes un o més zones de GNL. Per al cens les zones GNL estan subdividides.
| Districte | Capital de districte | Nom del GNL |
| Districte Abau | Abau | Amazon Bay Rural |
| Districte Abau | Abau | Aroma Rural |
| Districte Abau | Abau | Nevulós Bay Rural |
| Districte Goilala | Tapini | Guari Rural |
| Districte Goilala | Tapini | Tapini Rural |
| Districte Goilala | Tapini | Woitape Rural |
| Districte Kairuku-Hiri | Bereina | Hiri Rural |
| Districte Kairuku-Hiri | Bereina | Kairuku Rural |
| Districte Kairuku-Hiri | Bereina | Koiari Rural |
| Districte Kairuku-Hiri | Bereina | Mekeo Kuni Rural |
| Districte Rigo | Kwikila | Rigo Central Rural |
| Districte Rigo | Kwikila | Rigo Coastal Rural |
| Districte Rigo | Kwikila | Rigo Inland Rural |

## Fonts

* Hanson, L.W., Allen, B.J., Bourke, R.M. and McCarthy, T.J. (2001). Papua New Guinea Rural Development Handbook. Land Management Group, Research School of Pacific and Asian Studies, The Australian National University, Canberra. Disponible a 30 Megabyte PDF Arxivat 2005-07-20 a Wayback Machine..

## Referències

* ↑ «K300m Central capital to emerge at Bautama». The National, 09-10-2007 [Consulta: 9 octubre 2007]. Arxivat 2008-09-08 a Wayback Machine. «Còpia arxivada». Arxivat de l'original el 2008-09-08. [Consulta: 13 abril 2010].
* ↑ National Statistical Office of Papua New Guinea
# Primo de Rivera (desambiguació)

Primo de Rivera (desambiguació) és el nom dels següents personatges:
* Fernando Primo de Rivera y Sobremonte, militar espanyol.
* Miguel Primo de Rivera Orbaneja (1870 - 1930), dictador espanyol. Era nebot de Fernando.Vegeu també: Dictadura de Primo de Rivera
* José Antonio Primo de Rivera (1903 - 1936), fundador de la Falange Española. Era fill de Miguel i germà de Pilar.
* Pilar Primo de Rivera y Sáenz de Heredia (1907 - 1991), cap de la Sección Femenina. Era filla de Miguel i germana de José Antonio.
# Prozak Soup

Prozak Soup és un grup musical valencià liderat pel cantant Joan Palomares.
En 2014 presenten un àlbum amb propostes sonores novedoses, ja que combinen elements del post-hardcore, l'electro, i el hip-hop. Al seu segon treball, en 2016, aprofundixen en este estil eclèctic, que ells definixen com a 'electro-core'.
L'últim disc, l'onomatopeic Blablabla, és una crítica a la superficialitat de la societat actual, en què es parla molt, però es comunica molt poc. Musicalment, se centren en la vessant electrònica del seu mestissatge.
El tema 'Come on' va obtindre el guardó al millor videoclip en els Premis Ovidi 2019 i en els Premis Carles Santos 2019.

## Discografia

* Imbècil, (Mésdemil, 2014)
* Bang!, (Maldito Records, 2016)
* Very empastre, (Autoedició, 2017)
* Blablabla, (Halley Supernova, 2019)

## Referències

* ↑ Sancho, Mario. «Prozak Soup publiquen 'Imbècil'». www.tresdeu.com, 03-06-2014. [Consulta: 13 novembre 2019].
* ↑ «Prozak Soup: “RTVV es clave para la normalización de la música en valenciano”». www.lavanguardia.com, 27-05-2016.
* ↑ «Entrevista a Prozak Soup» (en castellà). www.mondosonoro.com, 12-11-2019. [Consulta: 13 novembre 2019].
* ↑ «Premis Ovidi: l'any més repartit». Enderrock.cat, 21-10-2019. [Consulta: 13 novembre 2019].
* ↑ Enderrock.cat. «El palmarès dels II Premi Carles Santos de la Música Valenciana | Enderrock.cat». [Consulta: 2 novembre 2020].
* ↑ «Crítica del disco "Blablabla" de Prozak Soup (2019)» (en castellà). www.mondosonoro.com, 11-10-2019. [Consulta: 13 novembre 2019].

## Enllaços externs

* «Prozak Soup». Viasona.
# Pradolongo

Pradolongo és un barri del districte d'Usera, a Madrid. Té una superfície de 109,57 hectàrees i una població de 17.839 habitants (2009). Limita al nord amb Moscardó, a l'est amb Orcasur i Almendrales, al sud amb Orcasitas i a l'oest amb Zofío. Dins la seva demarcació es troba el parc de Pradolongo.

## Enllaços externs

* Ortofoto del districte amb els límits de cada barri
* Districtes de Madrid
# Pràctica

La pràctica o praxi (πρᾱξις, en grec antic) és una manera de procedir a l'acció o una acció concreta i particular. És una activitat que transforma el subjecte que la realitza i implica emprendre una filosofia que difereixi de l'especulació o de la contemplació. Els rituals són pràctiques religioses i espirituals.
La pràctica és un mètode de coneixement i saviesa sovint oposat a la teoria, podent ser complementaris i no necessàriament excloents. Es pot relacionar amb el saber fer, i també com a procediment amb l'experiència, l'implementació i l'aplicació.
D'altra banda, està relacionada també amb la poesi, pel fet de ser una activitat creativa o productiva, i es diferencia d'aquesta en que l'objectiu de la pràctica és el perfeccionament.

## A la filosofia

La pràctica, a la filosofia, és un concepte molt antic pressent als presocràtics i la filosofia oriental, on gaudeix d'una gran importància. A la cultura occidental, durant molts anys, per influència de Plató i del cristianisme, s'ha anat menyspreant progresivament l'acció, la corporalitat física i les aplicacions pràctiques enfront dels conceptes ideals i els fruits del pensament. Així i tot, la pràctica interessa a la filosofia grega, com ho demostren els escrits de, per exemple, Aristòtil, que parlen llargament d'ella a la seva Metafísica i a Ètica a Nicòmac.
Alguns autors interpreten el pensament de Karl Marx com filosofia de la praxi, amb especial èmfasi en el paper decisiu que la praxi tenen per al procés de coneixement i de presa de consciència.
En l'actualitat, la filosofia pràctica es presta a posar en pràctica a la vida quotidiana allò que s'ha estudiat anteriorment en la filosofia teòrica. També es defineixen com a pràctics la majoria dels nous moviments apareguts als segle XX (pacifisme, feminisme, etc.), i encara més els "nous" nous moviments del segle xxi.

## A la política

En els escrits del teòric i activista marxista György Lukács, la tasca de l'organització política consisteix a establir una disciplina professional en la praxi política diària. Es designa conscientment la manera d'intervenir més adequada per aclarir les interaccions entre teoria i pràctica.

## A l'escola

Mentre que una lliçó només s'aprofita a nivell intel·lectual, en una aula, les idees es proven i experimenten en el món real, secundades per contemplació reflexiva. D'aquesta manera els conceptes abstractes es connecten amb la realitat viscuda.
Els educadors utilitzen la praxi per descriure paisatges recurrents mitjançant un procés cíclic d'aprenentatge experimental, com en el cicle descrit i popularitzat per David Kolb.

## Referències

* ↑ Sánchez Vázquez, Adolfo. Filosofía de la praxis. Siglo XXI, 2003, p. 131. ISBN 9682324106.

## Vegeu també

* Locució llatina
* Anarcosindicalisme: Teoria i Pràctica
* Comunitat de pràctica
* Crítica de la raó pràctica

## Enllaços externs

* The Encyclopaedia of Informal Education Debat de la praxi en el «camp» de l'educació (anglès)
# Química dels materials

La química dels materials és la part de la química que cerca entendre les relacions entre la disposició dels àtoms, ions, o molècules dels materials i les seves propietats generals estructurals i físiques. Entren en camp de la química dels materials l'estudi de conceptes com polímer, estat sòlid i química de la superfície. Estudia les estructures i propietats dels materials existents, sintetitzant i caracteritzant nous materials i usant tècniques d'ordinador per a predir estructures i propietats de materials que encara no s'han realitzat.

## Història

Encara que la química de materials és relativament nova en els currículums universitaris, sempre ha estat una part important en la química. La utilització de materials de pedra data del paleolític i després del neolític. En el calcolític s'utilitzaren per primera vegada els metalls (primer el coure). A l'edat de ferro (1000 a 1950 aC) el ferro, que és més abundant, va substituir el coure i l'acer va ser descobert pels Hitites cap a 1400 aC La metal·lúrgia i els aliatges eren pràctiques empíriques i no va ser fins als segles xviii i xix de la nostra era quan els científics van començar a comprendre perquè els diversos procediments eren efectius.

## Referències

* ↑ Fahlman, Bradley D. Materials Chemistry (en anglès). Springer Netherlands, 2008-05-26. ISBN 9781402061196.
# Quint Fabi Màxim Al·lobrògic

* Pel seu fill, vegeu Quint Fabi Màxim (fill de l'Al·lobrògic)
Quint Fabi Màxim Al·lobrògic (en llatí: Quintus Fabius Q. f. Q. n. Maximus Allobrogicus) va ser un magistrat romà. Era fill de Quint Fabi Màxim Emilià, i formava part de la família patrícia dels Fabi Màxim, una branca de la gens Fàbia.
Va ser elegit cònsol l'any 121 aC, juntament amb Luci Opimi. Va lluitar a la Gàl·lia, on va derrotar els al·lòbroges i el seu aliat el rei Bituitus dels arverns a la batalla de l'Isara (en). El seu triomf, celebrat a Roma l'any següent (De Allobrogibus et Rege Aruerorum Betulto, diuen els fastos), es va fer famós per l'espectacle del rei Bituit, que li conduïa el carro i exhibia l'armadura de plata que havia portat a la batalla. Amb motiu de la victòria i el triomf, va rebre l'agnomen d'Al·lobrògic amb què és conegut habitualment.
Del botí fet a l'Alvèrnia, Fabi va erigir el Fornix Fabianus, el primer arc de triomf erigit a Roma, que travessava la Via Sacra prop del temple de Vesta, on va col·locar una estàtua seva. Per la mort el 129 aC del seu pare, Escipió Emilià, va oferir un banquet als ciutadans i va pronunciar el seu discurs fúnebre. Ciceró diu que era un home de lletres i un bon orador. Va ser també censor l'any 108 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 995.
# Puimayen

Puimayen és una localitat de l'Uruguai, ubicada a l'extrem oriental del departament de Rocha. El rierol Chuy la separa del Brasil.

## Població

D'acord amb les dades del cens del 2004, Puimayen tenia 503 habitants.
| Any | Població |
| 1963 | - |
| 1975 | 78 |
| 1985 | 192 |
| 1996 | 386 |
| 2004 | 503 |
| 2011 | 505 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai - Cens de 2004 (castellà)
* ↑ Dades estadístiques de l'Institut Nacional d'Estadística de l'Uruguai - 1963–1996 (DOC)

## Enllaços externs

* Mapa de Puimayen (PDF; 95 kB)
# Punt mort (economia)

En economia, el punt mort, punt d'equilibri o llindar de rendibilitat és la quantitat d'unitats d'un producte o servei que cal vendre de manera que no hi hagi ni beneficis ni pèrdues, és a dir, quan s'assoleix aquest punt els costos totals són igual als ingressos per les vendes. Per tant, indica a partir de quin nombre de productes venuts es deixa de tenir pèrdues, o en altres paraules, quina quantitat de productes venuts s'ha de superar per començar a tenir beneficis.
Per a poder realitzar l'anàlisi del punt mort s'han de complir les següents condicions:
* El cost variable unitari es manté constant per a qualsevol volum de producció.
* Es vendran totes les unitats al mateix preu.
L'expressió matemàtica que permet calcular (en unitats venudes) el llindar de rendibilitat es determina considerant el punt "mort" en què els beneficis són nuls però els ingressos són iguals als costos. Així doncs, els ingressos totals (IT) s'igualen als costos totals (CT):
    B = 0
    0 = IT - CT
    IT = CT
És a dir:
    P · B = CF + CVu · Q*
on:
* P = Preu de venda d'una unitat del producte.
* Q* = Nombre d'unitats del producte. Poden ser béns, mesurats en unitats físiques (u) o serveis, mesurat en unitats temporals (h). Posem Q amb asterisc ja que és la quantitat que hem de vendre per igualar ingressos i costos (punt mort).
* CF = Costos fixos, que són els que es mantenen inalterables durant l'exercici econòmic independentment del volum de producció i del volum de vendes. Exemples: lloguer de les instal·lacions, salaris del personal fix, amortització de deutes, etc.
* CVu = Costos variables per unitat, els quals augmenten a mesura que augmenta la producció de l'empresa i el volum de les vendes. Exemples: consum de llum, gas o telèfon, matèries primeres, etc.
A fi de trobar el punt mort, és a dir, la quantitat (Q*) d'articles venuts que compleixen la igualtat anterior, només cal aïllar-hi Q*:
    PV · B - CVu · Q = CF
    B · (P - CVu) = CF
Així, el llindar de rendibilitat (Q) s'obté dividint els costos fixos de l'empresa entre la diferència entre el preu de venda unitari i els costos variables unitaris.
Per tant, l'expressió matemàtica que defineix el punt mort és:
    B = CF / (PV - CVu)
segons la qual, si es reparteixen els costos fixos entre el benefici obtingut de la venda d'una unitat del producte, entès aquest benefici com la diferència entre el preu de venda i el cost variable d'una unitat del producte, s'obté el nombre d'unitats que cal vendre a fi de cobrir costos. Aquest nombre constitueix un punt mort o un llindar de rendibilitat que cal superar per començar a obtenir beneficis.

## Enllaços externs

* Anàlisi del punt mort (castellà)
# Quintanaortuño

Quintanaortuño és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 113 | 109 | 135 | 163 |
# Qatar Total Open 2015

El Torneig de Doha 2015, també anomenat Qatar Total Open 2015, és un esdeveniment tennístic disputat sobre pista dura que pertany als Premier Tournaments de la WTA. La tretzena edició es va celebrar entre el 21 i el 28 de febrer del 2015, al International Tennis and Squash Complex de Doha, Qatar. Després de tres anys en categoria Premier 5, el torneig va tornar a categoria Premier.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | P. Kvitová | 6 | 1 | |
| | J. Janković | 3 | 1 | r | 1 | P. Kvitová | 6 | 0 | 3 |
| | K. Plíšková | 6² | 4 | | 9 | C. Suárez | 3 | 6 | 6 |
| 9 | C. Suárez | 7 | 6 | | | | | | | 9 | C. Suárez | 3 | 2 | |
| 5 | I. Makàrova | 2 | 7 | 3 | | | | | | | L. Šafářová | 6 | 6 | |
| | L. Šafářová | 6 | 6⁵ | 6 | | L. Šafářová | 6 | 6 | | | | | | |
| | Z. Dias | 7 | 2 | 4 | 6 | A. Petkovic | 2 | 1 | | | | | | |
| 6 | A. Petkovic | 5 | 6 | 6 | | | | | | | | | | | | L. Šafářová | 6 | 6 |
| 7 | V. Williams | 7 | 3 | 7 | | | | | | | | | | | WC | V. Azàrenka | 4 | 3 |
| | B. Záhlavová | 5 | 6 | 6⁵ | 7 | V. Williams | 6 | 1 | 6 | | | | | |
| | F. Pennetta | 1 | 1 | | 4 | A. Radwańska | 4 | 6 | 3 | | | | | |
| 4 | A. Radwańska | 6 | 6 | | | | | | | 7 | V. Williams | 6 | 2 | 4 |
| WC | V. Azàrenka | 6 | 6$^4$ | 6 | | | | | | WC | V. Azàrenka | 2 | 6 | 6 |
| | E. Svitolina | 3 | 7 | 1 | WC | V. Azàrenka | 6 | 6 | | | | | | |
| Q | A. Dulgheru | 1 | 0 | r | 3/WC | C. Wozniacki | 3 | 1 | |
| 3/WC | C. Wozniacki | 6 | 3 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Hsieh Su-Wei Sania Mirza | 6 | 6 | |
| | Michaella Krajicek B. Záhlavová-Strýcová | 0 | 1 | | 1 | Hsieh Su-Wei Sania Mirza | 6 | 6 |
| | Chan Hao-Ching Casey Dellacqua | 6 | 6 | | | Chan Hao-Ching Casey Dellacqua | 2 | 4 |
| | Gabriela Dabrowski Marina Erakovic | 3 | 2 | | | | | | 1 | Hsieh Su-Wei Sania Mirza | 4 | 4 |
| WC | Viktória Azàrenka Kirsten Flipkens | | | | | | | | 4 | Raquel Kops-Jones Abigail Spears | 6 | 6 |
| 4 | Raquel Kops-Jones Abigail Spears | w/o | | | 4 | Raquel Kops-Jones Abigail Spears | 6 | 6 |
| | Al·la Kudriàvtseva Katarina Srebotnik | 3 | 6 | [11] | 2 | Iekaterina Makàrova Ielena Vesninà | 4 | 1 |
| 2 | Iekaterina Makàrova Ielena Vesninà | 6 | 3 | [13] | | | | |

## Enllaços externs

* Web oficial Arxivat 2014-11-20 a Wayback Machine. (anglès)
* Quadre individual femení PDF
* Quadre dobles femenins PDF
Doha :
2001
2002
2003
2004
2005
2006
2007
2008
2011
2012
2013
2014
2015
2016
2017
2018
2019
2020
2021
2022
2023
2024 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Qubbet al-Hawa

Qubbet al-Hawa és un lloc a la riba oest del Nil, enfront d'Assuan, on es troben unes tombes tallades a la roca conegudes com a Tomba de la Princesa, que daten de l'Imperi Antic i algunes tombes de l'Imperi Mitjà i del Nou. Més tard hi va haver un monestir copte.